ஐவகை நிலம் சார்ந்த குடியிருப்புகள் .	மலைப் பகுதிகளில் வசித்தோரை குறிஞ்சி நிலத்தவர் என்றும் காட்டுப்பகுதிகளில் குடியிருதோரை முல்லை நிலத்தவர் என்றும் வயல் பகுதிகளில் வாழ்ந்தோரை மருத நிலத்தவர் எனவும் கடல் சார்ந்த பகுதிகளில் வாழ்ந்தோரை நெய்தல் நிலத்தவர் என்றும் நிலப் பாகுபாட்டால்  வேறுபடுத்தினார். இந்த நாநிலம் மட்டுமின்றி மணல் சார்ந்து, கொடுந்தொழிலுக்கு ஏற்ற நிலப்பகுதியாகப் பாலை நிலத்தவர் வசிக்கும் பகுதியும் உண்டு. இருப்பினும், அந்தந்த நிலத்தவர் செய்த தொழிலுக்கு ஏற்ப அவர்களது குடியிருப்புகள் தொழில் புரியும் இடத்துக்கு அருகிலே அமைந்திருந்தன. தொழில் வாழ்க்கைக்கு உதவின என்றாலும், மனிதனின் உடலுழைப்பைக் கடந்து அமைதியான வாழ்க்கை நடத்த இருப்பிடம் தேவையானதாக இருந்தது. “தங்குவதற்கு வீடு ஒன்று இல்லாமற் போனால், அது மனிதனுடைய உடல் நலத்தைப் பாதிக்கும். மனிதனுடைய நல்லூணர்வுகள் சிதைந்து அவன் ஒரு விலங்காக மாறக் கூடும். இந்த விலங்குணர்ச்சி அவனை ஆட்டிப் படைத்துச் சமூகத்திற்கு எதிரான நடவடிக்கைகளில் ஈடுபடச் செய்து, சமூகத்தில் கொந்தளிப்பை ஏற்படுத்தும்” என வாழ்வியல் களஞ்சியம் குறிப்பிடுகிறது(ப.570). எனவே இருப்பிடம் இன்றியமையாத் தேவையாகின்றது. அதன் மூலமே மனித வாழ்கையின் அத்தியாயம் பரிணமிக்கத் தொடங்குகிறது எனலாம்..குறிஞ்சி நிலத்தவர் குடியிருப்பு .	மாலையும் மலை சார்ந்த இடமுமாகிய குறிஞ்சி நிலத்தில் தினை முதலிய பயிர் வகைகள் விளைவிக்கப்பட்டன. அதனைக் கவர வருகின்ற யானை, பன்றி முதலிய விலங்குகளையும் கிளி முதலிய பறவைகளையும் விரட்டுவதற்காகத் கானவர் உயர்ந்த மரக்கிளையில் பரண் அமைத்துக் கொண்டனர். இதனை, .		“வேழங் காவலர் குரம்பை யேய்ப்பக் .		கோழி சேக்குங் கூடுடைப் புதவின்”		(பெரும்பாண்.51-52)